**Výzva na predloženie ponuky**

Obec Záriečie, Záriečie 190, 020 52

Vec: **Výzva na predloženie ponuky**

Obec Záriečie, ako verejný obstarávateľ v zmysle § 7 písm. 1) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky

**„Vybudovanie odborných učební v ZŠ s MŠ Záriečie“**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b ZVO:**

**Názov verejného obstarávateľa / obstarávateľa: Obec Záriečie**

Sídlo: Záriečie 190, 020 52

Štatutárny zástupca: Ing. Jozef Kollár, starosta obce

IČO: 00317926

DIČ: 2020615652

IČ DPH: ----

Tel.: 042 4692110, 0911 297 129

Fax: ----

E-mail: obec@zariecie.sk

Internetová stránka: <https://zariecie.sk/>

Bankové spojenie: Prima banka Slovensko, a.s.

Číslo účtu.: SK4256000000002805292003

Kontaktná osoba: **Ing. Mgr. Ján Hámorník, MBA**

1. **Miesto predloženia/doručenia ponuky:**

nerelevantné, verejné obstarávanie realizované elektronicky (e-mailom)

1. **Kontaktná osoba na prevzatie ponuky:**

nerelevantné, verejné obstarávanie realizované elektronicky (e-mailom)

1. **Predmet obstarávania:**

Predmetom zákazky „Vybudovanie odborných učební v ZŠ s MŠ Záriečie“ je vybudovanie polytechnickej (školskej dielne), fyzikálnej a 2 jazykových učební.

1. **Typ zmluvy, ktorá bude výsledkom verejného obstarávania:**

Zmluva o dielo podľa § 536 a nasl. Obchodného zákonníka č. 513/1991 Zb. v znení neskorších predpisov

1. **Podrobný opis predmetu zákazky (predmetu obstarávania):**

Predmetom zákazky „Vybudovanie odborných učební v ZŠ s MŠ Záriečie“ je vybudovanie polytechnickej (školskej dielne), fyzikálnej a 2 jazykových učební.

Vymedzenie predmetu zákazky (výkaz výmer) tvorí prílohu č. 1 k Výzve na predloženie ponuky. Kompletná projektová dokumentácia tvorí prílohu č. 2 k Výzve na predloženie ponuky (súbor .zip). Prílohu č. 3 Výzvy na predloženie ponuky tvorí Návrh na plnenie uchádzača.

Spoločný slovník obstarávania (CPV kód): 45000000-7 Stavebné práce

1. **Predpokladaná hodnota zákazky: 57 714,42 eur bez DPH**
2. **Miesto a termín dodania predmetu zákazky:**

Miesto dodania predmetu zákazky: Obec Záriečie – Základná škola s materskou školou Záriečie

Termín dodania predmetu zákazky: 30.08.2020

1. **Lehoty na dodanie alebo dokončenie predmetu zákazky alebo trvanie zmluvy:** 31.10.2020
2. **Súťažné podklady k výzve na predloženie cenovej ponuky:**

Sú súčasťou výzvy:

* Príloha č. 1 – Vymedzenie predmetu zákazky (výkaz, výmer)
* Príloha č. 2 – Projektová dokumentácia
* Príloha č. 3 – Návrh uchádzača na plnenie kritéria

1. **Financovanie predmetu zákazky:** Integrovaný regionálny opereračný program
2. **Lehota na predloženie ponuky:** 20.2.2020 do 24:00
3. **Spôsob predloženia ponuky:** Elektronicky/emailom – podpísaná cenová ponuka a všetky jej prílohy musia byť zoskenované a doručené na e-mailovú adresu poverenej/kontaktnej osoby verejného obstarávateľa: [info@geminigroup.sk](mailto:info@geminigroup.sk)

Do predmetu mailu prosím uveďte: „Vybudovanie odborných učební v ZŠ s MŠ Záriečie“

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Jediným kritériom na vyhodnotenie cenových ponúk je **najnižšia cena**.

1. **Pokyny na zostavenie ponuky:**

Predkladané cenové ponuky na dodanie stavebných prác musia spĺňať špecifikované požiadavky vo Vymedzení predmetu zákazky (výkaz výmer). Práce musia byť nacenené ako celok na úrovni výkazu výmeru a rozpočtu (príloha č. 1 k tejto výzve). Nacenené musia byť všetky položky vyznačené sýto žltou farbou. Cenu za stavebné práce je potrebné uvádzať v štruktúre: jednotková cena bez DPH, cena celkom bez DPH a DPH, cena s DPH v prípade subjektu, ktorý je platcom DPH, resp. sa uvedie konečná cena, ak subjekt nie je platcom DPH. Na skutočnosť, že subjekt nie je platcom DPH, subjekt v cenovej ponuke upozorní.

Uchádzač predloží prílohy k tejto výzve podpísané na každej strane.

Ponuky sa predkladajú v slovenskom jazyku v mene EUR.

* **Požadujeme, aby ponuka obsahovala nasledovné doklady a údaje**:
  1. **Nacenená príloha č. 1 - Vymedzenia predmetu zákazky (výkaz výmer)** – podpísanú na každej strane vo formáte PDF alebo JPG.
  2. **Návrh uchádzača na plnenie kritéria na vyhodnotenie ponúk** – príloha č. 3 tejto výzvy, ktorá má okrem iného obsahovať identifikačné údaje uchádzača (obchodné meno, sídlo uchádzača, IČO, DIČ a IČ DPH, telefón, e-mail)

V prípade, že ponuka bude neúplná, verejný obstarávateľ ju nezaradí do vyhodnocovacieho procesu.

Podpísaný návrh zmluvy sa bude vyžadovať až od úspešného uchádzača

1. **Otváranie a vyhodnotenie ponúk:**

Jediným kritériom na vyhodnotenie cenových ponúk je najnižšia cena pri dodržaní minimálnych technických parametrov.

1. **Postup pri otváraní ponúk:** nerelevantné
2. **Lehota viazanosti ponúk**: do 31.10.2020
3. **Osoby určené pre styk so záujemcami a uchádzačmi:**

Ing. Mgr. Ján Hámorník, MBA: kontakt: [info@geminigroup.sk](mailto:info@geminigroup.sk)

1. **Ďalšie informácie verejného obstarávateľa:**

Od úspešného uchádzača bude verejný obstarávateľ požadovať pred podpisom Zmluvy ďalšie doklady:

* Návrh Zmluvy podľa bodu 5 tejto výzvy.

V obci Záriečie, dňa 5.2.2020

S úctou,

..........................................................

*Ing. Mgr. Ján Hámorík, MBA*

**Prílohy:**

Príloha č.1 - Vymedzenie predmetu zákazky (výkaz, výmer)

Príloha č. 2 – Projektová dokumentácia

Príloha č. 3 – Návrh uchádzača na plnenie kritéria